OzLabs/hebrew-wiki-articles huggingface dataset:
תסמונת נלסון

תסמונת נלסון (באנגלית: Nelson's syndrome) היא הפרעה נדירה המופיעה בכ-15–25% מהחולים לאחר הסרת שתי בלוטות יותרת הכליה לטיפול במחלת קושינג והיפופיטויטריזם<ref></ref>. התסמונת מופיעה בקרב חולים עם אדנומה בבלוטת יותרת המוח המפרישה את ההורמון ACTH ולאחר הניתוח, עקב אובדן המשוב מבלוטות יותרת הכליה, מתעוררת צמיחה מהירה של הגידול. המקרה הראשון של תסמונת נלסון דווח בשנת 1958 על ידי ד"ר דון נלסון.

מנגנון המשוב שגורם לתסמונת קשור לירידה ברמות הקורטיזול הנגרמת כתוצאה מכריתת בלוטות יותרת הכליה. מצב זה מגדיל את ייצור ה-CRH, כיוון שהוא אינו מדוכא יותר בהיפותלמוס על ידי הקורטיזול. עקב כך, רמות ה-CRH המוגברות מגבירות את צמיחת הגידול. חומרת התסמונת תלויה בהשפעה הורמון ה-ACTH על העור, רמת ההפחתה בהפרשת הורמוני יותרת המוח עקב הדחיסה של הגידול ומעוצמת הפלישה של הגידול למבנים הסובבים את בלוטת יותרת המוח<ref name=":3"></ref>. תסמיני התסמונת כוללים היפרפיגמנטציה של העור, הפרעות ראייה, כאבי ראש, רמות גבוהות ולא תקינות של בטא-MSH ו-ACTH, הגדלה לא תקינה של בלוטת יותרת המוח והפרעה במחזור הווסת אצל נשים<ref name=":6"></ref>. הופעת המחלה יכולה להתרחש עד 24 שנים לאחר ביצוע כריתה דו-צדדית של יותרת הכליה, כשבממוצע התסמונת מתרחשת עד כ-15 שנים לאחר הכריתה<ref name=":5"></ref>. אמצעי מניעה שניתן להשתמש בו על מנת למנוע את הופעת התסמונת הוא רדיותרפיה מונעת לאדנומה לפני או לאחר הניתוח<ref name=":0"></ref>. הקרנות ניתנות לביצוע גם בסיוע MRI. אם טרם הניתוח לא נמצאו גידולים ב-MRI, יש לבצע בדיקת MRI לאחר הניתוח למעקב<ref name=":2"></ref>. גורמי סיכון לתסמונת כוללים גיל צעיר והריון. היפר-פיגמנטציה ורמות ACTH בצום בפלזמה מעל 154 pmol/l הם גם גורמים המנבאים סיכון גבוה לתסמונת לאחר כריתת יותרת הכליה<ref name=":2" />.

אבחון התסמונת נעשה באמצעות MRI, CT ובדיקות דם<ref></ref>. בבדיקות דם בודקים היעדר או נוכחות של אלדוסטרון וקורטיזול, הורמונים המופרשים מבלוטת האדרנל<ref name=":1"></ref>. בנוסף, כחלק מהליך האבחון מבוצעת גם בדיקה גופנית במטרה לבחון את ההשפעות על הראייה, פיגמנטציה של העור, כיצד הגוף מחליף את הסטרואידים ואת העצבים הקרניאליים<ref name=":3" />. טיפול נפוץ בתסמונת נלסון כולל הקרנות או הליך כירורגי להסרת האדנומה. הקרינה מאפשרת את הגבלת צמיחת בלוטת יותרת המוח והאדנומות. אם האדנומה מתחילה להשפיע על מבני המוח שמסביבה, ניתן להתאים טכניקה מיקרו-כירורגית על מנת להסיר את האדנומה בניתוח טרנספנואידי<ref name=":1" />. במקרים נדירים, גידולים המפרישים ACTH עלולים להפוך לממאירים. מוות מהמחלה יכול להתרחש עקב דחיסה או החלפה של רקמת יותרת המוח, ודחיסת מבנים המקיפים את בלוטת יותרת המוח. הגידול יכול גם לדחוס את עצבי הראייה, לפגוע בזרימת נוזלי המוח, לגרום לדלקת קרום המוח ולהגדלת האשכים במקרים נדירים<ref name=":3" />.

==ראו גם==
* מחלת אדיסון

==הערות שוליים==

קטגוריה:הפרעות בבלוטות אנדוקריניות
קטגוריה:מחלות נדירות
נלסון
פאל בירו

פאל בירו (במקור בריל עד 1898,<ref>Az engedélyt tartalmazó BM rendelet száma/évszáma: 128751/1898. Forrás: MNL-OL 30790. mikrofilm 1032. kép 1. karton. Névváltoztatási kimutatások 1898. év 16. oldal 57. sor</ref> בהונגרית: Bíró Pál; בודפשט, 7 ביולי, 1881 – ניו יורק, ארצות הברית, 6 במאי 1955) היה כלכלן, פוליטיקאי, איש עסקים ממוצא יהודי. דודיו היו דיולה לאנצי ולאו לאנצי. גיסו היה בלה זרקוביץ.

== קורות חיים ==
פאל בירו (בריל) נולד כבנם של ארמין בריל (1849–1917) ושל אנה לאנצי (1858–1939). הוא סיים את בתי הספר היסודיים והתיכוניים בבודפשט. הוא היה סטודנט למשפטים בבודפשט ואחר כך המשיך את לימודיו באוניברסיטת ברלין ובאוניברסיטת פרייבורג. בשנת 1902 קיבל את הדוקטורט. משנת 1903 היה עובד של מפעלי הפלדה Rimamurány-Salgótarjáni Vasmű Rt. בשנת 1912 מונה למנהל העסקים ובשנת 1917 (אחרי מות אביו) למנהל הכללי של החברה. משנת 1927 היה הנשיא ויו"ר מועצת המנהלים. הוא היה אחד המובילים בחיים הכלכליים של המערכת לאחר נפילת הרפובליקה הסובייטית ההונגרית. הוא היה חבר הנהלה באיגוד התעשיינים הלאומי (GYOSZ), בלשכת המסחר והתעשייה ובמרכז למדיניות המכס. משנת 1922 ועד 1939 (במשך 17 שנים) היה חבר האספה הלאומית ההונגרית מטעם המפלגה המאוחדת ואף הוענק לו תואר "יועץ מסחרי ראשי". לפני הבחירות לפרלמנט בשנת 1935 הוא עזב את מפלגת השלטון של אישטוואן בתלן ונבחר כעל מפלגתי. לאחר פרסום החוקים היהודיים (במיוחד החוק היהודי השני והחוק היהודי השלישי) הוא ומשפחתו ברחו לשווייץ.<ref>[https://adtplus.arcanum.hu/hu/view/NepszabadsagPM_1997_02/?query=%22Bíró%20Pál%22%20%22országgyűlési%20képviselő%22&pg=4&layout=s Népszabadság - Pest Megyei Krónika melléklet, 1997. február 4.]</ref>

== משפחתו ==
אשתו הראשונה הייתה מריה וייס (1889–1927), בתם של פילפ וייס ושל פלורה גאראי, אותה נשא ב-5 בינואר 1909 בבודפשט.<ref></ref> הוא התאלמן בשנת 1927. אשתו השנייה הייתה אליס מריה אבאפי (1894–1972).

ילדיו:
* יאנוש בירו (1909–1943)
* מריאטה בירו (1916–1980)

== לקריאה נוספת ==
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. ([http://mek.oszk.hu/00300/00355/html/ABC00523/01827.htm לקסיקון ביוגרפי הונגרי])
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0134.html פאל בירו]
* Magyar politikai lexikon. Szerk. T. Boros László. Budapest, Európa Irodalmi és Nyomdai Rt., 1929. (לקסיקון פוליטי הונגרי)
* A magyar feltámadás lexikona. Szerk. Szentmiklóssy Géza. Budapest, 1930. (לקסיקון התחייה ההונגרית. בודפשט, 1930)

== הערות שוליים ==

קטגוריה:כלכלנים יהודים הונגרים
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:בודפשט: אישים
קטגוריה:יהדות בודפשט
קטגוריה:מהגרים מהונגריה לארצות הברית
קטגוריה:הונגרים שנולדו ב-1881
קטגוריה:הונגרים שנפטרו ב-1955
קטגוריה:אמריקאים שנפטרו ב-1955
פרנסזיניה

פרנסזיניה (בפורטוגזית: Francesinha) הוא כריך פורטוגזי המורכב מלחם, בשר או נקניק צ'יפולאטה, גבינה מומסת חמה, רוטב עגבניות ותבלינים שונים.

הכריך דומה בטעמו לכריך הצרפתי קרוק-מסייה (Croque Monsieur) ונהוג לצרוך אותו לצד משקה תוסס.

== היסטוריה ==
כריך הפרנסזיניה הופיע לראשונה בפורטוגל בשנת 1903, בעיר פורטו, בבית קפה בשם הברזיליירה (A Brasileira) שהגיש כריכים עם גבינה מומסת.

הכריך קיבל את כינויו בשנות החמישים, לאחר שמהגר פורטוגלי בשם דניאל דה סילבה חזר מצרפת ומבלגיה וניסה להתאים את הכריך לקהל המקומי.

בשנת 1953, הקים דה סילבה מסעדה בעיר פורטו, בשם הרגאליירה (A Regaleira) וזאת במטרה למכור את כריך הפרנסזיניה עם בשרים מקומיים.

לכריך גרסאות שונות ומלבד הגרסה הבשרית, קיימות גם גרסאות עם שרימפס, דג בקלה, פסטרמה וגרסה צמחונית.

== קישורים חיצוניים ==

* [https://www.haolam.co.il/articles/portugal-food-francesinha-sandwich-in-porto הקשר הצרפתי: פשע קלורי בכריך פורטוגזי], באתר Haolam
* [https://tour.omegaton.com/2021/07/blog-post_24.html מידע אודות כריך הפרנסזיניה], באתר Omegaton
* [https://thecookwaregeek.com/portuguese-francesinha-sandwich/ מתכון של כריך הפרנסזיניה], באתר Thecookwaregeek

== הערות שוליים ==

קטגוריה:המטבח הפורטוגזי
קטגוריה:כריכים
קטגוריה:מאכלי לחם
קטגוריה:מאכלי גבינה
קטגוריה:מאכלי בשר חזיר
אמבוליזציה של עורק הרחם

עורקי דרכי הרבייה הנשית (מבט אחורי): עורק הרחם, עורק השחלות ועורקי הנרתיק
אמבוליזציה של עורק הרחם (באנגלית: Uterine artery embolization) הוא הליך המבוצע על ידי רדיולוג התערבותי במהלכו משתמשים בקטטר על מנת לחסום את אספקת הדם לגוף הרחם בעזרת חלקיקים קטנים. ההליך נעשה לרוב לצורך טיפול במיומות ואדנומיוזיס<ref></ref><ref>Chen C, Liu P, Lu J, et al. [Uterine arterial embolization in the treatment of adenomyosis]. Zhonghua Fu Chan Ke Za Zhi 2002; 37:77.</ref>.

אמבוליזציה של עורק הרחם משמשת לטיפול בתסמיני מיומות במקרים בהם הן גורמות להפרעות שונות הנגרמות מלחיצה על מבנים סמוכים או לדימום לא תקין או כבד. בנוסף, ניתן לבצע אמבוליזציה של עורק הרחם גם על מנת לשלוט בדימום כבד מהרחם מסיבות אחרות כמו שטפי דם לאחר לידה<ref>[http://bja.oxfordjournals.org/cgi/content/full/93/4/591 Management of severe postpartum haemorrhage by uterine artery embolization]</ref> ולטיפול באדנומיוזיס. מנבאים פוטנציאליים לתוצאה טובה של הטיפול כוללים את גודל, מספר ומיקום המיומות<ref></ref><ref></ref><ref></ref>. מחקרים שנעשו בתחום הראו כי לטווח הארוך תוצאות האמבוליזציה דומות לתוצאות של ניתוח לכריתת המיומות או ניתוח לכריתת רחם ושיעור הסיבוכים החמורים גם כן דומה. היתרון העיקרי של אמבוליזציה הוא שהיא מאפשרת תקופת התאוששות קצרה יותר<ref name=":0"></ref>. מנגד, אמבוליזציה כוללת שיעור גבוה יותר של סיבוכים קלים וסבירות מוגברת להתערבות כירורגית חוזרת תוך שנתיים עד חמש שנים מהפרוצדורה הראשונית<ref name=":0" />. בנוסף, ישנן עדויות כי הניתוח המסורתי עשוי להביא לשיעור פריון גבוה יותר<ref name=Gupta2014></ref>. הסיבוכים האפשריים של האמבוליזציה כוללים במקרים נדירים מוות, נזק לשחלות, פגיעה בפוריות ובארגוזמה, חוסר הצלחה של הניתוח, כאבים והמטומות.

ההליך מתבצע על ידי רדיולוג התערבותי תחת סדציה חלשה. הגישה לעורק מתבצעת לרוב דרך העורק הרדיאלי דרך פרק כף היד או דרך עורק הירך במפשעה. לאחר הרדמת העור מעל עורק הגישה שנבחר, מנקבים את העורק בעזרת מחט ומחדירים אליו את הקטטר. לאחר מכן, מקדמים את הקטטר לעורק הרחם בהנחיית שיקוף. לאחר ההגעה לעורק הרחם מתבצעת אנגיוגרמה עם חומר ניגוד על מנת לאשר את מיקום הקטטר ואז משחררים את החלקיקים שמייצרים את התסחיף. עקב כך, זרימת הדם למיומה מופחתת באופן משמעותי או נפסקת לחלוטין וכך היא מתכווצת. לעיתים קרובות חוזרים על ההליך עבור כמה עורקים המספקים את המיומה, שכן ישנו סיכון גבוה לכישלון באמבוליזציה של עורק בודד. ההליך לרוב לוקח לא יותר משעה כשלרוב המטופלת משתחררת באותו יום והמטופלת מתבקשת להישאר עם רגל מתוחה במשך מספר שעות. אם הושגה גישה דרך העורק הרדיאלי המטופלת תוכל לרדת מהשולחן ולצאת מיד לאחר ההליך. אם הושגה גישה דרך ניקוב עורק הירך, לאחר הליך ניתן להשתמש במכשיר חסימה על מנת לזרז את הריפוי של הנקב.

== קישורים חיצוניים ==
* [https://www.medico.co.il/רדיולוגיה/טיפול-בשרירנים-ברחם-ללא-ניתוח/ אמבוליזציה של עורק הרחם], באתר Medico
* [https://nashim.sheba.co.il/74300 אמבוליזציה - סגירה של עורקי הרחם], באתר שיבא תל השומר

==הערות שוליים==

קטגוריה:טיפולים רפואיים
קטגוריה:גינקולוגיה
ג'יימס תומפסון

ג'יימס תומפסון הרביעי (באנגלית: James Thompson IV; נולד ב-18 בינואר 1995) הוא כדורסלן אמריקאי, המשחק בעמדות הפאוור פורוורד והסנטר בהפועל חיפה.

==קריירה==
תומפסון שיחק ארבע עונות באוניברסיטת מזרח מישיגן, כשבעונתו האחרונה הוא העמיד ממוצעים של 13.8 נקודות, 11.0 ריבאונדים ו-1.3 חסימות למשחק. הוא סיים את הקריירה שלו במכללה במקום הראשון בריבאונדים עם 1,452, כשהוא הוביל את הליגה בריבאונדים בשלוש מארבע העונות בהן שיחק במכללה.

בעונתו הראשונה הוא נבחר לרוקי העונה של המחוז ולחמישייה השנייה, שבתואר הזה זכה שוב בשנים 2017 ו-2019. בשנת 2018 הוא נבחר לחמישייה הראשונה. בשתי העונות האחרונות שלו הוא נבחר לחמישיית ההגנה של העונה.

בשנת 2019, לאחר שלא נבחר בדראפט ה-NBA, חתם תומפסון בפודרוסה מונטגרנרו מליגת המשנה האיטלקית. בקבוצה הוא העמיד ממוצעים של 13.4 נקודות ו-9.9 ריבאונדים למשחק, לפני שב-24 בינואר 2020 שוחרר מהקבוצה. שלושה ימים לאחר מכן תומפסון חתם בסיאול סמסונג ת'אנדר מהליגה הקוריאנית, שם שותף בעשרה משחקים בהם העמיד ממוצעים של 6.5 נקודות ו-4.3 ריבאונדים לפני שמגפת הקורונה עצרה את העונה.

ב-24 באוגוסט 2020, חתם תומפסון בטלקום בון מהליגה הגרמנית. בקבוצה תומפסון שותף ב-36 משחקים, בהם העמיד ממוצעים של 7.1 נקודות ו-6.1 ריבאונדים למשחק.

ב-24 ביולי 2021, חתם תומפסון לשנתיים בהפועל חיפה מהליגה הישראלית.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת מזרח מישיגן
קטגוריה:כדורסלני טלקום בון
קטגוריה:כדורסלני הפועל חיפה
קטגוריה:לואיזיאנה: כדורסלנים
קטגוריה:אמריקאים שנולדו ב-1995
אייפל (סרט)

אייפל (בצרפתית: Eiffel) הוא סרט בהפקה משותפת של צרפת וגרמניה שביים מרטין בורבולון ויצא בשנת 2021. זהו סיפור האהבה בין המהנדס גוסטב אייפל לבין צעירה בשם אדריאן בורש, במהלכו יעלה הרעיון לבנות את מגדל אייפל, לקראת התערוכה הבינלאומית של שנת 1889.<ref>.</ref>

== עלילה ==
בפריז, של סוף שנות השמונים של המאה התשע עשרה, גוסטב אייפל אך זה שיתף פעולה בבניית פסל החירות. הוא נאלץ להתמודד עם לחץ מצד ממשלת צרפת, שביקשה ממנו לעצב משהו מרהיב עבור התערוכה האוניברסלית בפריז של שנת 1889.<ref>.</ref> בעוד המהנדס מתעניין רק בפרויקט הרכבת התחתית, הוא פוגש את אדריאן בורש, אהובת נעוריו והוא נופל למערכת יחסים אסורה וסודית שתעניק לו השראה.<ref>.</ref><ref name=":0"></ref>

== שחקנים ודמויות ==
* רומן דוריס: גוסטב אייפל
* אמה מקי: אדריאן בורש
* פייר דלאדונשאן: אנטואן רסטאק
* ארמנד בולנז'ר: קלייר אייפל
* אנדרניק מאנה: אדולף סאלס
* אלכסנדר שטייגר: ז'אן קומפניון
* פיליפ הריסון: אדוארד לוקרוי
* ג'רמיה פטרוס: אדמונד
* ג'רמיה לופז: מוריס קושלין
* פרדריק מרלו: ז'ורז'
* דמיאן זנולי: אמיל נוגייר

== הפקה ==
ביוני 2020, נודע כי תקציב הסרט יעמוד על 23.4 מיליון יורו מה שיהפוך אותו להפקה הצרפתית הגדולה ביותר לשנת 2020. בראיון לתקשורת, מנהל ההפקה פרנסואה האמל ציין כי יהיה צורך בתקציב נוסף של 300,000 יורו בשל הוצאות הקשורות לשמירה על הנחיות שהוכרזו עקב פרוץ מגפת הקורונה.<ref>.</ref>

==ראו גם==
* גוסטב אייפל
* התערוכה העולמית של פריז (1889)
==קישורים חיצוניים==

* 

==הערות שוליים==

קטגוריה:סרטים בצרפתית
קטגוריה:סרטים בגרמנית
קטגוריה:פריז בקולנוע
קטגוריה:סרטי דרמה צרפתיים
קטגוריה:סרטי דרמה גרמניים
קטגוריה:סרטי 2021
קטגוריה:מגדל אייפל
סמיר איט סעיד

סמיר איט סעיד (; נולד ב-1 בנובמבר 1989) הוא מתעמל צרפתי. מקום רביעי ב (טוקיו 2020 ופריז 2024), זוכה מדליית ארד באליפות העולם (שטוטגרט 2019) ואלוף אירופה (מוסקה 2013) בטבעות. השתתף בשלוש אולימפיאדות (ריו דה ז'ניירו 2016, טוקיו 2020 ופריז 2024). באולימפיאדת טוקיו זכה לכבוד לשאת את דגל מדינתו בטקס הפתיחה.

== ביוגרפיה ==
סעיד נולד וגדל בשמפיני סור-מארן, פרבר של פריז, בן למשפחה ממוצא קאבילי מאלג'יריה. כשהיה נער, למד את השפה הקאבילית, לצד ערבית, בבית סבתו. 

בשנת 2004 הצטרף סעיד לנבחרת צרפת, ומשנת 2006 החל להשתתף בתחרויות בינלאומיות.

===סגן אלוף אירופה===
באליפות אירופה שנערכה בברלין, גרמניה באפריל 2011 זכה במדליית כסף בקפיצות בתוצאה של 16.262 נק', אחרי חברו לנבחרת תומה בוהיי (16.362 נק') ולפני אנטון גולוצוצקוב מרוסיה (16.125 נק')
 
בשנת 2012 התכונן להשתתף באולימפיאדת לונדון (2012), אולם כמה ימים לפני כן נפצע ברגלו ונאלץ לפרוש מן המשחקים האולימפיים.

===אלוף אירופה===
באליפות אירופה שנערכה במוסקבה, רוסיה באפריל 2013 זכה במדליית זהב בטבעות בתוצאה של 15.466 נק', בצוותא עם איגור רדיבילוב מאוקראינה, לפני חברו לנבחרת דני פיניירו-רודריגז ומטאו מורנדי מאיטליה (15.433 נק') 

באולימפיאדת ריו דה ז'ניירו (2016) העפיל לשלב גמר בטבעות מהמקום השישי בתוצאה של 15.533 נק', אך טרם הופעתו בגמר נפצע סעיד ברגלו ונאלץ לפרוש מהתחרות.
===מדליית ארד באליפות עולם===
באליפות העולם שנערכה בשטוטגרט, גרמניה באוקטובר 2019 זכה סעיד במדליית ארד בטבעות בתוצאה של 14.800 נק', אחרי איברהים קולק מטורקיה (14.933 נק') ומרקו לודדיו מאיטליה (14.900 נק').
===רביעי במשחקים האולימפיים===
באולימפיאדת טוקיו (2020) זכה לכבוד לשאת את דגל מדינתו ביחד עם הג'ודוקא קלריס אגבניינו, בטקס הפתיחה. במשחקים האולימפיים עצמם סיים במקום רביעי בטבעות בתוצאה של 14.900 נק'. בשלב המוקדמות הוא קבע תוצאה של 15.066 נק' ועלה מהמקום השלישי.

== קישורים חיצוניים ==

== הערות שוליים ==

קטגוריה:ספורטאים צרפתים
קטגוריה:צרפתים ממוצא אלג'יראי
קטגוריה:מתעמלים באולימפיאדת ריו דה ז'ניירו (2016)
קטגוריה:מתעמלים באולימפיאדת טוקיו (2020)
קטגוריה:צרפתים שנולדו ב-1989
שי אביטל (סוכן)

שי אביטל (נולד ב-12 בספטמבר 1977) הוא סוכן דוגמניות ישראלי לשעבר ובעלים של "סוכנות הדוגמנות עלית All in one" (לשעבר "סוכנות מודלס").

==ביוגרפיה==
אביטל נולד באשדוד בשם "שי אבוטבול". למד בתיכון מקיף א' ע"ש רוגוזין בעיר ושיחק כקשר בקבוצת הנוער של בית"ר אשדוד. בצעירותו שינה שם משפחתו ל"אביטל". לפני גיוסו לצה"ל הציע את עצמו לסוכן הדוגמנות רוברטו בן-שושן כדוגמן. לאחר שחרורו מצה"ל בשנת 1998 עבר להתגורר בתל אביב הצטרף לבן שושן כשותף. בשנת 2001 פורקה השותפות בשל מחלוקת בין השניים. לאחר הפירוק פתח אביטל סוכנות דוגמנות משל עצמו.

=== טענות על עבירות מין===
בשנת 2008 פורסם בעיתון מעריב תחקירה של העיתונאית גלי גינת, בו נטען כי אביטל הטריד מינית שלוש דוגמניות שייצג בין השנים 2003–2005. עוד פורסם כי ב־2005 אביטל נעצר ונחקר בחשד לביצוע מעשה מגונה, אולם אז לא הוגש נגדו כתב אישום. בשלהי נובמבר 2008 פסק בית משפט השלום בתל אביב כי על אביטל לשלם פיצוי לדוגמנית ישראלה אבתאו בסך 100,000 ש"ח לפי סעיף 6(ב) לחוק למניעת הטרדה מינית. בית המשפט קיבל את טענתה של אבתאו לפיה אביטל הטריד אותה מינית בארבעה אירועים שונים. באחד מהאירועים חיכך מול עיניה את תמונתה על גבי איבר מינו, ובאחר נכנס למיטתה כשישנה.

נכון ליולי 2024 אביטל מואשם בעבירות מין ב-2 מתלוננות

== קישורים חיצוניים ==

* 
* 

==הערות שוליים==

קטגוריה:סוכני דוגמנים ישראלים
קטגוריה:בוגרי מקיף א' (אשדוד)
קטגוריה:ישראלים שנולדו ב-1977
הנינג מילייטנר

הנינג מילייטנר (בגרמנית: Henning Mühlleitner; נולד ב-15 ביולי 1997) הוא שחיין גרמני. אלוף אירופה (גלאזגו 2018) במשחה שליחים 4x200 מטר משולב וזוכה מדליית ארד (גלאזגו 2018) במשחה ל-400 מטר חופשי.

== ביוגרפיה ==

===2018===
באליפות אירופה שנערכה בגלאזגו, אדינבורו באוגוסט 2018 הוא זכה בשתי מדליות, זהב וארד. מדליית זהב במשחה שליחים 4x200 מטר משולב בתוצאה של 7:28.43 דקות, לפני רוסיה	(7:29.37 דקות) ובריטניה	(7:29.72 דקות). מדליית ארד במשחה ל-400 מטר חופשי בתוצאה של 3:47.18 דקות, אחרי מיכאילו רומנצ'וק מאוקראינה (3:45.18 דקות) והנריק כריסטיאנסן מנורווגיה (3:47.07 דקות). נוסף לכך, הוא סיים במקום רביעי במשחה שליחים 4x200 מטר חופשי בתוצאה של 7:09.31 דקות במקום 18 במשחה ל-800 מטר חופשי בתוצאה של 7:58.77 דקות.

===2021===
באולימפיאדת טוקיו סיים מילייטנר במקום רביעי במשחה ל-400 מטר חופשי בתוצאה של 3:44.07 דקות ביחד עם פליקס אאובק מאוסטריה. בשלב המוקדמות הוא קבע שיא אישי חדש של 3:43.67 דקות, התוצאה המהירה בשלב זה.

== שיאים אישים ==
===בריכה אולימפית===
* 400 מטר חופשי: 3:43.67 דקות (2021)

== ראו גם ==

==קישורים חיצוניים==

קטגוריה:שחיינים גרמנים
קטגוריה:שחייני חופשי
קטגוריה:שחיינים באולימפיאדת טוקיו (2020)
קטגוריה:גרמנים שנולדו ב-1997
רכס אבוני

רכס אבוני (באנגלית: Ebony Ridge; מילולית: רכס הובנה) הוא רכס הרים או מצוק, בקצה הצפוני של רכס חבר העמים, באזור חוף דופק של שטח חסות רוס, שבאנטארקטיקה.

אורכו של הרכס 9 קילומטרים, והוא משתרע לכיוון דרום, בין פסגת איירדרופ לבין הר רוברט סקוט שבקצהו הדרומי של הרכס.

שיא גובהו של הרכס - 900 מטרים מעל פני הים - בהר קתלין שבמרכז הרכס.

ההר מורכב מאבן גריווקה כהה (אבן המורכבת מאבן חול "לא מבוגרת" שנוצרה מהתפרקות של סלעים מותמרים שמקורם בסלעי יסוד) - כהות האבן מנוגדת לצבע האוכרה החום של אבני הגרניט בהרי הרכס סביב - בהר קיפין ובהר הארקורט הסמוכים.

== היסטוריה ==
=== מקור השם ===

שמו של הרכס ניתן לו על ידי משלחת החקר האנטארקטית של המועדון האלפיני של ניו זילנד (New Zealand Alpine Club Antarctic Expedition), אשר חקרה את אנטארקטיקה בעונת המחקר (הקיץ האנטארקטי) 1959–1960.

שמו של הרכס תיאורי, והוא מתאר את צבעי הרכס, וההרים הסמוכים (צבע ההרים הסמוכים אבן גרניט כהה - המזכירה הובנה, וצבע הרכס - אבן בהירה - המזכירה שנהב, בדומה לקלידים של פסנתר העשויים הובנה ושנהב).

== לקריאה נוספת ==

<div class="mw-content-ltr">• Lyons, W. B. et al., [https://www.eaps.purdue.edu/michalski/docs/publications/srep26189.pdf The Soil Geochemistry in the Beardmore Glacier Region, Antarctica: Implications for Terrestrial Ecosystem History], Sci. Rep. 6, 26189; doi: 10.1038/srep26189 (2016)</div>

<div class="mw-content-ltr">• Don A. Cowan, Editor, [https://books.google.co.il/books?id=tGW5BQAAQBAJ&pg=PA141&lpg=PA141&dq=%22Ebony+Ridge%22+Antarctica&source=bl&ots=TlEQ47IMft&sig=ACfU3U0kT5dFEFyww9e9d6TCJrU8K_blog&hl=en&sa=X&ved=2ahUKEwiVq8-_zvzxAhVXD2MBHQG6Ajs4KBDoATAIegQIDhAD#v=onepage&q=%22Ebony%20Ridge%22%20Antarctica&f=false Antarctic Terrestrial Microbiology: Physical and Biological Properties of Antarctic Soil], P 141</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:4282 רכס אבוני] באתר הסקר הגאולוגי של ארצות הברית
* [https://antarctica.recollect.co.nz/nodes/view/20772 רכס אבוני] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113217 רכס אבוני] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4050&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס אבוני] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6632540.html רכס אבוני] באתר mindat
* [https://geographic.org/geographic_names/antname.php?uni=4282&fid=antgeo_107 תצלום לוויין של אזור רכס אבוני]
* [https://www.timeanddate.com/weather/@6632540 מזג אוויר נוכחי מעודכן ברכס אבוני]
** [https://www.timeanddate.com/astronomy/@6632540 נתוני שקיעת/זריחת שמש/ירח עדכניים ברכס אבוני]
** [https://www.timeanddate.com/weather/@6632540/ext תחזית מזג אוויר עדכנית ארוכת טווח עבור רכס אבוני]
** [https://www.timeanddate.com/weather/@6632540/historic נתוני מזג אוויר היסטוריים עבור רכס אבוני]
** [https://www.timeanddate.com/weather/@6632540/climate סטטיסטיקות מזג אוויר עבור רכס אבוני]

== הערות שוליים ==

אבוני
אבוני
ישראלים זוכי מדליות אולימפיות

ישראל משתתפת באופן סדיר במשחקים האולימפיים החל משנת 1952 באולימפיאדת הלסינקי. נציגיה הצליחו להגיע לשלבי גמר בתחרויות רבות לאורך השנים. לאחר שלא זכתה במדליה אולימפית בארבעת העשורים הראשונים, זכתה ישראל באולימפיאדת ברצלונה (1992) בשתי המדליות הראשונות. לאחר מכן זכתה במדליה אחת באולימפיאדת אטלנטה (1996) ובאולימפיאדת סידני (2000), שתי מדליות באולימפיאדת אתונה (2004), אחת באולימפיאדת בייג'ינג (2008), שתי מדליות באולימפיאדת ריו דה ז'ניירו (2016), ארבע מדליות באולימפיאדת טוקיו (2020) והשיא שבע מדליות באולימפיאדת פריז (2024), שהעלו את מאזנה של ישראל ל-20 מדליות. משלחת ישראל באולימפיאדת לונדון (2012) לא זכתה באף מדליה. אחת עשרה מהמדליות הושגו על ידי גברים, שבע על ידי נשים, אחת על ידי קבוצה מעורבת ואחת על ידי קבוצת נשים.

== רשימת המדליות והמדליסטים ==
{| class="wikitable sortable"
|-
!style="width:2em"| #
!style="width:5em"| מדליה
!style="width:12em"| שם
!style="width:15em"| ענף
!style="width:20em"| מקצוע
!style="width:12em"| משחקים
|-
| 1 || || יעל ארד || ג'ודו || עד 61 ק"ג נשים || ברצלונה 1992
|-
| 2 || || אורן סמדג'ה || ג'ודו || עד 71 ק"ג גברים || ברצלונה 1992
|-
| 3 || || גל פרידמן || שיט || גלשן רוח (מיסטרל) גברים || אטלנטה 1996
|-
| 4 || || מיכאל קולגנוב |קאנו/קיאק || קיאק יחיד 500 מטרים גברים || סידני 2000
|-
| 5 || || אריק זאבי || ג'ודו || עד 100 ק"ג גברים || אתונה 2004
|-
| 6 || || גל פרידמן || שיט || גלשן רוח (מיסטרל) גברים || אתונה 2004
|-
| 7 || || שחר צוברי || שיט || גלשן רוח גברים || בייג'ינג 2008
|-
| 8 || || ירדן ג'רבי || ג'ודו || עד 63 ק"ג נשים || ריו דה ז'ניירו 2016
|-
| 9 || || אורי ששון || ג'ודו || מעל 100 ק"ג גברים || ריו דה ז'ניירו 2016
|-
| 10 || || אבישג סמברג || טאקוונדו || עד 49 ק"ג נשים || טוקיו 2020
|-
| 11 || || נבחרת ישראל בג'ודו || ג'ודו || נבחרת מעורבת || טוקיו 2020
|-
| 12 || || ארטיום דולגופיאט || התעמלות מכשירים || תרגיל קרקע || טוקיו 2020
|-
| 13 || || לינוי אשרם || התעמלות אמנותית || קרב רב אישי || טוקיו 2020
|-
| 14 || || פיטר פלצ'יק || ג'ודו || עד 100 ק"ג || פריז 2024
|-
| 15 || || ענבר לניר || ג'ודו ||עד 78 ק"ג || פריז 2024
|-
|16 || || רז הרשקו || ג'ודו || מעל 78 ק״ג || פריז 2024
|-
|17 || || שרון קנטור || שיט || גלשן רוח (IQFOiL) נשים || פריז 2024
|-
|18 || || תום ראובני || שיט || גלשן רוח (IQFOiL) גברים || פריז 2024
|-
|19 || || ארטיום דולגופיאט || התעמלות מכשירים || תרגיל קרקע ||פריז 2024
|-
|20 || || נבחרת ישראל בהתעמלות אמנותית || התעמלות אמנותית || קרב-רב קבוצתי || פריז 2024
|}

== ענפי הספורט ==
ענפי הספורט שזיכו את נציגי ישראל במדליות אולימפיות לפי מספר המדליות:
{| class="wikitable" style="text-align:center"
|-
!style="width:12em"| ענף
!style="width:5em"| קובץ:Gold medal icon.svg זהב
!style="width:5em"| קובץ:Silver medal icon.svg כסף
!style="width:5em"| קובץ:Bronze medal icon.svg ארד
!style="width:5em"| סה"כ
|-
|align="right"| שיט || 2 || 1 || 2 || 5
|-
|align="right"| התעמלות אמנותית || 1 || 1 || 0 || 2
|-
|align="right"| התעמלות מכשירים || 1 || 1 || 0 || 2
|-
|align="right"| ג'ודו || 0 || 3 || 6 || 9
|-
|align="right"| טאקוונדו || 0 || 0 || 1 || 1
|-
|align="right"קאנו/קיאק || 0 || 0 || 1 || 1
|-
|}

==ראו גם==
* ישראלים זוכי מדליות פאראלימפיות

== הערות שוליים ==

*
קטגוריה:מדליות באולימפיאדות קיץ
Twilio

טוויליו (באנגלית: Twilio) היא חברת תוכנה אמריקאית, המפתחת פלטפורמת תקשורת כשירות (CPaaS) ומאפשרת למפתחים לבצע פעולות שונות באמצעות ממשק תכנות יישומים.

החברה מעסיקה כ-4,500 עובדים ומספקת שירותים ללקוחות ברחבי העולם. משרדיה הראשיים נמצאים בסן פרנסיסקו, ארצות הברית.
דוכן של טוויליו בתערוכת Web Summit

== היסטוריה ==
טוויליו הוקמה בשנת 2008, על ידי ג'ף לואוסון (Jeff Lawson), אוון קוק (Evan Cooke) וג'ון וולטויש (John Wolthuis)<ref name="social.techcrunch.com"></ref>.

בתאריך 20 בנובמבר 2008, השיקה החברה את Twilio Voice, ממשק תכנות יישומים לקבלה ולביצוע שיחות טלפון המועברות דרך שרת ענן<ref></ref>.

בחודש מרץ 2009, גייסה כ-250 אלף דולר בסבב גיוס בהובלת מיטש קאפור (Mitch Kapor), דייב מקלור (Dave McClure), מנו קומה (Manu Kuma) וג'ף פלור (Jeff Fluhr)<ref></ref>.

בחודש דצמבר 2009, גייסה כ-3.7 מיליון דולר בסבב גיוס בהובלת קרן יוניון סקוור ונצ'רס (Union Square Ventures)<ref name="social.techcrunch.com"/>.

בחודש פברואר 2010, הוסיפה לפלטפורמה שירות לשליחת הודעות טקסט<ref></ref>.

בחודש נובמבר 2010, גייסה כ-12 מיליון דולר בסבב גיוס בהובלת קרן בסמר (Bessemer Venture Partners)<ref></ref>.

בחודש דצמבר 2011, גייסה כ-17 מיליון דולר בסבב גיוס בהובלת קרן יוניון סקוור (Union Square Ventures) וקרן בסמר (Bessemer Venture Partners)<ref></ref>.

בחודש יולי 2013, גייסה כ-70 מיליון דולר בסבב גיוס בהובלת קרן דרייפר פישר ג'רבטסון (Draper Fisher Jurvetson), קרן בסמר (Bessemer Venture Partners) ורדפוינט (Redpoint).

בחודש פברואר 2015, רכשה טוויליו את חברת Authy המספקת שירותי אימות דו שלבי, תמורת סכום שלא פורסם<ref></ref>.

בחודש יולי 2015, גייסה כ-130 מיליון דולר בסבב גיוס בהובלת קרן ארופוינט פרטנרס (Arrowpoint Partners), אלטימטר מנג'מנט (Altimeter Management), וחברת פידליטי (Fidelity)<ref></ref>.

בתאריך 23 ביוני 2016, החלה להיסחר בבורסה לניירות ערך בניו יורק תחת השם TWLO.

בחודש ספטמבר 2016, רכשה טוויליו את חברת טיקל טכנולוגיות (Tikal Technologies) תמורת כ-8.5 מיליון דולר<ref></ref>.

בחודש פברואר 2019, הודיעה החברה על רכישת חברת SendGrid תמורת כ-2 מיליארד דולר.

בחודש אוקטובר 2020, רכשה טוויליו את סגמנט (Segment) תמורת כ-3.2 מיליארד דולר<ref></ref>.

בחודש מאי 2021, הודיעה החברה על רכישת ספק השיחות Zipwhip תמורת כ-850 מיליון דולר<ref></ref>.

== קישורים חיצוניים ==

* 

* 
* [https://www.pc.co.il/featured/323145/ קבוצת אמן תשווק את שירותי טוויליו בישראל], באתר אנשים ומחשבים
* [https://il.investing.com/equities/twilio-inc-a-company-profile מניית חברת Twilio Inc], באתר Investing
* [https://ksmc.co.il/hamadad/6-חברות-שירותי-ענן-שמשחררות-את-התלות-במע/ חברות שירותי ענן שמשחררות את התלות במערכות מחשוב יקרות], באתר Ksmc

== הערות שוליים ==

קטגוריה:חברות תוכנה אמריקאיות
קטגוריה:חברות אמריקאיות הנסחרות בנאסד"ק
Te Amo Corazón

Te Amo Corazón (בתרגום חופשי מספרדית: אני אוהב אותך יקירתי) הוא שיר של המוזיקאי האמריקאי פרינס, שיצא כסינגל הראשון מתוך אלבומו "3121". הסינגל יצא לאור רשמית ב־13 בדצמבר 2005 באתר של פרינס (באותה תקופה), "NPG Music Club" .

"Te Amo Corazón" הוא שיר איטי המושפע מסגנון הבוסה נובה. הוא לא הצליח בארצות הברית, אך הגיע לטופ 25 בכמה מדינות באירופה – מיקומי השיא שלו היו בספרד, שם הגיע למקום השני, ובאיטליה, שם הגיע למקום השביעי.

זוהי הקלטת האולפן המוקדמת ביותר של שיר שיצא לאור שבו מופיעים ג'וש דנהאם בגיטרה בס וקורה קולמן־דנהאם בתופים (אף ששניהם הופיעו בגרסה חיה של "Satisfied", שיצאה לאור מוקדם יותר ב־2005). המעבד ערך והקליט את העיבודים התזמורתיים.

== וידאו קליפ ==
השחקנית סלמה הייק ביימה את הווידאו קליפ לשיר בדצמבר 2005. הוא צולם במרקש, וכיכבה בו חברתה מיה מאסטרו (השתיים כיכבו בסרט פרידה ב־2002).
פרינס הצהיר בזמן יציאת הקליפ לאור: 

עם זאת, לימים סיפרה הייק שהקליפ היה יוזמה של פרינס: בריאיון למגזין "W" היא אמרה שפרינס עודד אותה, ואף דחק בה במשך תקופה, לחזור לתפקיד הבמאית ולביים את הקליפ, לאחר התנסות יחידה שהייתה לה עד אז בבימוי "תפקיד קטן בטלוויזיה": 

== מצעדים ==
=== מצעדים שבועיים ===

==קישורים חיצוניים==

* [https://youtu.be/wsCHG_GLwxM סרטון השיר "Te Amo Corazón"], באתר יוטיוב

==ביאורים==

== הערות שוליים ==

קטגוריה:שירי 2005
קטגוריה:סינגלים מ-2005
קטגוריה:שירי פרינס
קטגוריה:שירים באנגלית
קטגוריה:בלדות משנות ה-2000
קטגוריה:בלדות פופ
פבלו בראגז'ר

פבלו דומיניק בראגז'ר (; נולד ב-27 בנובמבר 1992) הוא מתעמל שווייצרי.

== ביוגרפיה ==
בשנת 2015 זכה בראגז'ר במדליית ארד בקרקע בתחרות התעמלות שנערכה בעיר מונפלייה, צרפת, והפך למתעמל השווייצרי הראשון שזכה במדליה אולימפית במכשיר זה. באותה שנה ייצג את מדינתו באליפות אירופה בהתעמלות בגלאזגו, הממלכה המאוחדת,<ref></ref> ובאולימפיאדת 2016 בריו דה ז'ניירו, ברזיל.<ref name="rio-2016"></ref>

== קישורים חיצוניים ==

== הערות שוליים ==

קטגוריה:ספורטאים שווייצרים
קטגוריה:מתעמלים באולימפיאדת טוקיו (2020)
קטגוריה:מתעמלים באולימפיאדת ריו דה ז'ניירו (2016)
קטגוריה:שווייצרים שנולדו ב-1992
לוקאס דאוזר

דאוזר על [[סוס סמוכות, 2017]]
לוקאס דאוזר (; נולד ב-15 ביוני 1993) הוא מתעמל גרמני סגן אלוף אולימפי (טוקיו 2020) במקבילים.

== קריירה ==

בגיל 19, הפך דאוזר לחבר בליגת ההתעמלות הגרמנית הראשונה. לפני כן, התאמן בברלין, ואף ייצג שני מועדונים בתחרויות התעמלות ארציות, "TSV Unterhaching" מבוואריה ו-"KTV Straubenhardt" מבאדן-וירטמברג. בשנת 2014 ייצג את מדינתו באליפות העולם בהתעמלות, בעיר נאן-נינג, הרפובליקה העממית של סין, שם הגיע למקום השמיני במקצה הנבחרות. בשנת 2016 זכה דאוזר באליפות גרמניה במקבילים, ואף קיבל מספר נקודות גבוה יותר ממרסל נגוין, אלופה הקודם של גרמניה. ב-10 ביולי הציע מאמן נבחרת גרמניה בהתעמלות אנדראס הירש, להכניס את דאוזר לנבחרת לאולימפיאדת 2016, שנערכה בעיר ריו דה ז'ניירו, ברזיל.<ref></ref> במקצה הנבחרות, יחד עם אנדראס ברצ'ניידר, פביאן המבוכן, מרסל נגוין ואנדראס טובא, צבר דאוזר 261.275 נקודות, שהספיקו למקום השביעי.<ref name="rio-2016"></ref> <ref></ref>

== קישורים חיצוניים ==

== הערות שוליים ==

קטגוריה:מתעמלים גרמנים
קטגוריה:מתעמלים באולימפיאדת ריו דה ז'ניירו (2016)
קטגוריה:גרמנים שנולדו ב-1993
קטגוריה:מתעמלים גרמנים באולימפיאדת טוקיו (2020)
אחמד חפנאווי

אחמד איוב חפנאווי (בערבית: أحمد أيوب حفناوي; נולד ב-4 בדצמבר 2002) הוא שחיין תוניסאי והאלוף האולימפי (טוקיו 2020) וסגן אלוף העולם (פוקואוקה 2023) במשחה ל-400 מטר חופשי. אלוף העולם (פוקואוקה 2023) במשחים ל-800 מטר חופשי ול-1500 מטר חופשי.

== ביוגרפיה ==
===2018===
באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר 2018 סיים חפנאווי במקום 19 במשחה ל-400 מטר חופשי בשיא אישי חדש של 3:45.98 דקות.

===2021===
====אלוף אולימפי====
באולימפיאדת טוקיו זכה חפנאווי במדליית זהב במשחה ל-400 מטר חופשי בשיא אישי חדש של 3:43.36 דקות, לפני ג'ק מקלופלין מאוסטרליה (3:43.52 דקות) וקירן סמית' מארצות הברית (3:43.94 דקות). בשלב המוקדמות הוא קבע שיא אישי חדש של 3:45.68 ועלה שמיני ואחרון למשחה הגמר.

=== 2023 ===
====אלוף עולם====
באליפות העולם שנערכה בפוקואוקה, יפן ביולי 2023 זכה ב-3 מדליות, 2 זהב ו-1 כסף והיה ממצטייני האליפות. מדליות זהב במשחה ל-800 מטר חופשי בשיא אישי חדש של 7:37.00 דקות, לפני סמואל שורט מאוסטרליה שקבע שיא אוקיאניה חדש של 7:37.76 דקות ורוברט פינק מארצות הברית שקבע שיא אמריקה חדש של 7:38.67 דקות ובמשחה ל-1500 מטר חופשי בתוצאה השנייה בטיבה בכל הזמנים, בשיא אפריקה ובשיא אליפות חדש של 14:31.54 דקות, לפני רוברט פינק שקבע שיא אמריקה חדש של 14:31.59 דקות וסמואל שורט (14:37.28 דקות). מדליית כסף במשחה ל-400 מטר חופשי בשיא אפריקה חדש של 3:40.70 דקות, אחרי סמואל שורט (3:40.68 דקות) ולפני לוקאס מרטנס מגרמניה (3:42.20 דקות).

== תארים והישגים ==
* בשנים 2021 ו-2023 זכה חפנאווי בתואר שחיין השנה באפריקה.

== שיאים אישיים ==
===בריכה אולימפית===
* 400 מטר חופשי: 3:40.70 דקות (2023), שיא אפריקה
* 800 מטר חופשי: 7:37.00 דקות (2023)
* 1500 מטר חופשי: 14:31.54 דקות (2023), שיא אפריקה
===בריכת 25 מטר===
* 400 מטר חופשי: 3:40.30 דקות (2021)
* 800 מטר חופשי: 7:33.69 דקות (2021), שיא אפריקה (נקבע במהלך המשחה ל-1500 מטר חופשי)
* 1500 מטר חופשי: 14:10.94 דקות (2021), שיא אפריקה

== ראו גם ==

==קישורים חיצוניים==

* 

קטגוריה:שחיינים תוניסאים
קטגוריה:שחייני חופשי
קטגוריה:תוניסאים שנולדו ב-2002
קטגוריה:אלופים אולימפיים באולימפיאדת טוקיו (2020): שחייה
בית רוסיה (סרט)

בית רוסיה (באנגלית: The Russia House) הוא סרט ריגול רומנטי אמריקאי משנת 1990, בבימויו של פרד שפיסי, עם שון קונרי ומישל פייפר בתפקידים הראשיים.

התסריט נכתב בידי טום סטופארד, והוא מבוסס על רומן בשם זה מאת ג'ון לה קארה (1989).

הסרט צולם במוסקבה, לנינגרד, ליסבון, ונקובר ולונדון.

מישל פייפר הייתה מועמדת לפרס גלובוס הזהב לשחקנית הטובה ביותר - סרט דרמה.

מרק שפיסי היה מועמד לפרס דוב הזהב.

==תקציר העלילה==
קטיה אורלובה (מישל פייפר) נכנסת ליריד ספרים בשגרירות בריטניה במוסקבה מוצאת את הסוכן ניקי (ניקולס וודסון) ותחת עינם הפקוחה של סוכני הק.ג.ב., מבקשת ממנו להעביר כתבי יד ומכתב למוציא לאור בשם בארלי סקוט בבריטניה.

ניקי מעביר את החומר ל-M16, והסוכן הבכיר, נד (ג'יימס פוקס) מתרשם שהמדובר בדו"ח החתום על ידי "דנטה" על התפתחות מדע הגרעין בברית המועצות. מורה לאתר את בארלי (שון קונרי). הם מאתרים אותו בבית הקיץ שלו בליסבון והוא נקרא לחקירה.

בארלי טוען שאינו מכיר את קטיה, אבל בעבר נפגש עם צעירים סוביטיים בפרדלקינו, ואחד מהם בשם "דנטה" אמר שיש לעשות משהו נגד מרוץ החימוש הגרעיני. החוקרים מגלים ש"דנטה" הוא למעשה מדען סובייטי ידוע בשם יקוב סאבאלייב (קלאוס מריה ברנדאואר). הם רוצים להבטיח את אמיתות הדו"ח ומבקשים מבארלי לחזור למוסקבה כמרגל ולפגוש את אורלובה ואת סאבאלייב. הם מודיעים זאת גם ל-CIA שמקים לשם זה צוות בראשות ראסל (רוי שיידר).

בארלי חוזר למוסקבה, נפגש עם קטיה ומיד מתאהב בה. קטיה היא גרושה שגרה בדירה קטנה עם אביה ושני ילדיה. היא מסדרת לו פגישה בלנינגרד עם סאבאלייב, והוא מוסר לו חומר נוסף. הם כל הזמן במעקב של הסובייטים, הבריטים והאמריקאים.

האמריקאים עורכים לבארלי מבחן בפוליגרף והוא יוצא דובר אמת. הם מציידים אותו במסמך של "רשימת קניות" שעליו לשאול את סאבאלייב.

בארלי חוזר למוסקבה ובינתיים סאבאלייב מאושפז בגלל "מחלה", ומת בבית חולים. בארלי יודע שקטיה כעת בסכנה גדולה. הוא נפגש עם הסובייטים על דעתו ומציע להעביר להם את "רשימת הקניות" תמורת שחרור קטיה ומשפחתה. להפתעתו הם מסכימים.

בסוף מגיעים קטיה ומשפחתה לליסבון ובארלי מקבל אותם בשמחה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|שון קונרי
|"בארלי" סקוט
|מוציא לאור
|-
|מישל פייפר
|קטיה אורלובה
|ספרנית
|-
|ג'יימס פוקס
|נד
|סוכן M16
|-
|רוי שיידר
|ראסל
|סוכן CIA
|-
|קלאוס מריה ברנדאואר
|"דנטה", סבאלייב
|מדען סובייטי
|-
|ניקולס וודסון
|ניקי לנדאו
|סוכן ספרים בריטי
|}

==קישורים חיצוניים==
* 

*[https://www.youtube.com/watch?v=NVZFichFCW8 קדימון לבית רוסיה], באתר יוטיוב
*[https://www.youtube.com/watch?v=aVFEdTEBcnc&list=PLSO9Kihiwr3MtqBPWrav9OXoj90_Kr1Ih נעימת הנושא (קטיה) של בית רוסיה], באתר יוטיוב
*[http://qa.tcm.com/tcmdb/title/88799/the-russia-house#overview בית רוסיה], באתר TCM

קטגוריה:סרטי 1990
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי מטרו גולדווין מאייר
קטגוריה:סרטים רומנטיים
קטגוריה:סרטי ריגול
קטגוריה:סרטי המלחמה הקרה
קטגוריה:סרטי דרמה אמריקאיים
שונאן

שוּנָאן (ביפנית: 周 南市, בתעתיק Shūnan-shi) היא עיר הממוקמת במזרח-מרכז מחוז ימאגוצ'י, ביפן. נכון ל-1 באוקטובר 2016, אוכלוסיית העיר מוערכת ב-143,959, וצפיפות האוכלוסייה בה היא 220 נפש לקמ"ר. השטח הכולל של העיר הוא 656.13 קמ"ר.

העיר המודרנית שונאן נוסדה ב-21 באפריל 2003, על ידי מיזוג הערים טוֹקוּיָאמָה ושינָאנְ'יו (Shinnan'yō), העיירה קוּמָאגֶה (במחוז קומאגה), והעיירה קאנו (במחוז צוּנוֹ). שמה של העיר נגזר מההברה הראשונה (周) בשם של מחוז סוּאוֹ לשעבר (周 防 国), ומההברה שמשמעותה "דרום" (南), בשל מיקומה בחלק גדול מדרום המחוז הישן.

העיר גובלת במערבה בערים ימאגוצ'י והופו, במזרח בעיר איוואקוני, בדרום-מזרחה בהיקארי וקודאמצו, ובצפונה ביושיקה, במחוז שימאנה. מדרום נמצא הים הפנימי סטו.

== היסטוריה ==
* 21 באפריל 2003: שונאן הוקמה על ידי מיזוג טוקויאמה, שינאנ'יו, קאנו וקומאגה. מחוז צונו פורק כתוצאה ממיזוג זה.
* 25 במאי 2003: קזוטו קוואמורה הפך לראש העיר הראשון.
* 22 באפריל 2007: יוקיו שימאזו מנצח את קניצ'ירו קימורה והיה לראש העיר השני בעיר.

== ערים תאומות ==
* 
* 
* 

== כלכלה ותעשייה ==
לחברת עיבוד המזון שִימָאיָה (Shimaya) יש מטה בשונאן. כמו כן, לחברת הנפט אידמיצו קוסאן, לחברת הכימיקלים טוסו וטוקויאמה, ולחברת מוצרי הברזל נישין סטיל – לכולן מפעלים שבסיסם בשונאן.

== קישורים חיצוניים ==

* 

קטגוריה:יפן: ערי חוף
קטגוריה:יפן: ערי נמל
קטגוריה:יישובים שהוקמו ב-2003
CBL-Mariner

CBL-Mariner (CBL ראשי תיבות של: Common Base Linux)<ref name="TechRepublic"></ref> היא מערכת הפעלה חינמית וקוד פתוח, מבוססת לינוקס שפותחה על ידי מיקרוסופט במיוחד עבור תשתית ענן.<ref name="ZDNet"></ref><ref name="Bisson"></ref> היא משמשת את Microsoft Azure<ref name="ZDNet" /> וכן ב WSL בגרסה 2 (Windows Subsystem for Linux 2) כדי לספק את היכולת להריץ אפליקציות ממשק משתמש גרפי (GUI) ב- Windows 10, Windows 11 או Windows Server בגרסאות מתקדמות<ref></ref>.

== סקירה כללית ==
CBL-Mariner מפותחת על ידי "קבוצת מערכות לינוקס" (Linux Systems Group) במיקרוסופט עבור שירותי קצה שלה וכחלק מתשתית הענן שלה<ref name="Bisson"/>. החברה משתמשת בו כלינוקס הבסיסי עבור מכולות ביישום ה-Azure Stack HCI של שירותי Kubernetes<ref name="ZDNet"/> ל Azure. בנוסף, CBL-Mariner משמש ב- Azure IoT Edge עבור Linux ב- Windows להפעלת עומסי עבודה של Linux ב- IoT של Windows.

בגישה דומה ל- "Container Linux", ל- CBL-Mariner יש רק את החבילות הבסיסיות הדרושות לתמיכה ולהפעלת מכולות. כלים לינוקס נפוצים משמשים להוספת חבילות וניהול עדכוני אבטחה. עדכונים מוצעים כחבילות RPM או כ"תמונות" דיסק (disk image) שלמות שניתן לפרוס לפי הצורך. השימוש ב- RPM מאפשר הוספת חבילות מותאמות אישית לתמונת CBL-Mariner בסיסית לתמיכה בתכונות ושירותים נוספים לפי הצורך. תכונות בולטות כוללות iptables מבוסס firewall, תמיכה בעדכונים חתומים, וגם הקשחת ליבה<ref name="Bisson"/>.

המערכת נפתחה על ידי מיקרוסופט בשנת 2020<ref name="Bisson"/>. קוד המקור מורשה על ידי שילוב של רישיונות קוד פתוח כולל הרישיון הציבורי הכללי של GNU ורישיון MIT וזמין ב-GitHub.

תנאים מוקדמים לבניית CBL-Mariner כוללים את שפת התכנות Go, כלי השירות של QEMU וכן RPM<ref name="Bisson"/>.

== קישורים חיצוניים ==
* 
* 

== הערות שוליים ==

קטגוריה:תוכנות שהושקו ב-2020
קטגוריה:מערכות הפעלה מבית מיקרוסופט
קטגוריה:הפצות של GNU/לינוקס
קטגוריה:תוכנה חופשית
פארק איזמאילובסקי

פארק איזמאילובסקי (ברוסית: Измайловский парк) הוא הפארק העירוני הגדול ביותר באירופה. זהו שטח הכפוף למוסד הסביבתי הממלכתי "מוספרירודה", שבתורו, כפוף למחלקת ניהול טבע והגנת הסביבה של העיר מוסקבה.

משתרע על שטח של 1608.1 דונם. הפארק כולל: פארק-יער איזמאילובסקי וטרלצקי , בריכת סרבריאנו-וינוגרדני עם אי, ופארק התרבות והמנוחה איזמאילובו .

עבור פסטיבל הנוער והסטודנטים השישי בשנת 1957, על פי הוראה אישית של ניקיטה חרושצ'וב, הוקם גלגל ענק בפארק - השני בגובהו במוסקבה (אז ראשון) בגובה 60 מטר<ref>https://um.mos.ru/places/izmaylovskiy_park/</ref>.

== קישורים חיצוניים ==

* 

==הערות שוליים==

קטגוריה:מוסקבה: פארקים
יוי אוהאשי

יוי אוהאשי (יפנית: 大橋 悠依; באנגלית: Yui Ohashi; נולדה ב-18 באוקטובר 1995) היא שחיינית יפנית, האלופה האולימפית (טוקיו 2020) במשחים ל-200 מטר מעורב אישי ול-400 מטר מעורב אישי. סגנית אלופת העולם (בודפשט 2017) במשחה ל-200 מטר מעורב אישי וזוכת מדליית ארד מאליפות העולם (קוואנגג'ו 2019) במשחה ל-400 מטר מעורב אישי. 

== ביוגרפיה ==
===2017===
====סגנית אלופת עולם====
באליפות העולם שנערכה בבודפשט, הונגריה ביולי 2017 זכתה אוהאשי במדליית כסף במשחה ל-200 מטר מעורב אישי בשיא לאומי חדש של 2:07.91 דקות, אחרי קטינקה הוסו מהונגריה (2:07.00 דקות) ולפני מדיסין קוקס מארצות הברית (2:09.71 דקות). נוסף לכך, היא סיימה במקום רביעי במשחה ל-400 מטר מעורב אישי בתוצאה של 4:34.50 דקות.

===2018===
====אלופת הפאן פסיפיק====
באליפות הפאן פסיפיק שנערכה ב 2018 זכתה אוהאשי בשתי מדליות זהב, במשחה ל-200 מטר מעורב אישי בשיא אליפות חדש של 2:08.16 דקות ובמשחה ל-400 מטר מעורב אישי בתוצאה של 4:33.77 דקות.

===2019===
באליפות העולם שנערכה בקוואנגג'ו, קוריאה הדרומיתב ביולי 2019 זכתה אוהאשי במדליית ארד במשחה ל-400 מטר מעורב אישי בשיא לאומי חדש של 4:32.33 דקות, אחרי קטינקה הוסו (4:30.39 דקות) ויה שיוון מהרפובליקה העממית של סין (4:32.07 דקות). נוסף לכך, היא סיימה במקום שמיני לאחר שהגיעה למשחה הגמר במשחה ל-200 מטר מעורב אישי אף פסלה.

===2021===
====אלופה אולימפית====
באולימפיאדת טוקיו זכתה אוהאשי במדליית זהב במשחה ל-400 מטר מעורב אישי בתוצאה של 4:32.08 דקות, לפני אמה ואיינט (4:32.76 דקות) והאלי פליקינר (4:34.90 דקות), שתיהן מארצות הברית.

== שיאים אישים ==
===בריכה אולימפית===
* 200 מטר מעורב אישי: 2:07.91 דקות (2017), שיא יפן
* 400 מטר מעורב אישי: 4:30.82 דקות (2018), שיא יפן

===בריכת 25 מטר===
* 200 מטר מעורב אישי: 2:03.93 דקות (2020), שיא אסיה
* 400 מטר מעורב אישי: 4:22.73 דקות (2018), שיא אסיה

== ראו גם ==

==קישורים חיצוניים==

קטגוריה:שחייניות מעורב אישי
קטגוריה:אלופות אולימפיות יפניות: שחייה
קטגוריה:אלופות האוניברסיאדה: שחייניות
קטגוריה:ילידות 1995
קטגוריה:משתתפות יפניות באולימפיאדת טוקיו (2020)
קטגוריה:אלופות אולימפיות באולימפיאדת טוקיו (2020): שחייה
Intermediate Capital Group

אינטרמידייט קפיטל גרופ (באנגלית: Intermediate Capital Group) היא קרן השקעות פרטיות אנגלית, המנהלת הון של 43 מיליארד דולר ומשקיעה בנכסים במגוון תחומים: קמעונאות, תעשייה, אנרגיה, שירותים פיננסיים, בריאות, טכנולוגיה ונדל"ן.

מטה החברה הראשי נמצא בעיר לונדון, אנגליה, מלבדו לחברה נציגות במדינות ספרד ואיטליה.

הקרן נסחרת בבורסה לניירות ערך בלונדון והמניה שלה מהווה חלק ממדד FTSE 100.

== היסטוריה ==
הקרן הוקמה בשנת 1989 על ידי שישה אנשי מקצוע במטרה לבצע השקעות בתחומים שונים.

בשנת 1994, החלה להיסחר בבורסה לניירות ערך בלונדון תחת השם ICP.

בשנת 2010, הודיעה החברה על הנפקת איגרת חוב בעקבות משבר האשראי באותה השנה<ref></ref>.

בשנת 2014, רכשה הקרן את חברת הנדלן Longbow ואת חברת Trust Graphite Enterprise מחברת Graphite Capital ומיתגה אותן מחדש כ-ICG Enterprise.

בחודש אוקטובר 2016, הודיעה הקרן על רכישתה של חברת Vitaldent המונה יותר מ-450 מרפאות שיניים בספרד ואיטליה, תמורת כ-40 מיליון אירו<ref></ref>.

בשנת 2019, הצהירה הקרן על כוונותיה לקדם השקעות בתחום הנדל"ן בצפון אמריקה<ref></ref>.

במרץ 2022 לורד דייוויס שהיה יו"ר הקרן הודיע על סיום כהונתו של שלוש שנים.

== קישורים חיצוניים ==
* 

* [https://il.investing.com/equities/intermediate-capital-group-chart מניות החברה, באתר Investing] 

== הערות שוליים ==

קטגוריה:שוק ההון
קטגוריה:הון סיכון
קטגוריה:קרנות השקעה
קטגוריה:חברות הנסחרות בבורסה לניירות ערך בלונדון
SciTE

SciTE (ראשי תיבות באנגלית של: Scintilla based Text Editor) הוא עורך טקסט חוצה פלטפורמות, שנכתב על ידי ניל הודג'סון באמצעות הספרייה החופשית Scintilla. הוא מרושיין על פי גרסה מינימלית של "Historical Permission Notice and Disclaimer".<ref name="license"></ref>

"קל משקל" ובנוי לביצועים מהירים, הוא מיועד בעיקר לעריכת קוד מקור, ומבצע הדגשת תחביר והתייחסות לפונקציות מוטבעות עבור שפות פיתוח רבות. יש .exe עצמאי זמין עבור Microsoft Windows המיועד לכונני הבזק מסוג USB. ל-SciTE תכונות רבות דומות לעורכים אחרים המבוססים על רכיב העריכה של Scintilla כמו Geany ו- Notepad++.

SciTE שוחרר לראשונה בשנת 1999.

== התאמה אישית ==
SciTE גמיש מאוד לקינפוג משתמש. אף על פי שאין חלון העדפות גרפי, ניתן לשנות את ההגדרות על ידי עריכת קובצי תצורת טקסט רגיל.<ref name="ct2003"></ref> ניתן לקבל הגדרות שונות עבור כל שפה ופרויקט, כמו גם אפשרויות גלובליות או לפי משתמש. ישנן אפשרויות תפריט בהתקנה הרגילה לפתיחת קבצים אלה בעורך. אלה מאפשרים התאמה אישית גבוהה של דברים כמו מקשי קיצור, כרטיסיות, קיפול קוד, גופנים והדגשת תחביר.<ref name="scite-doc"></ref>

בנוסף, שפת התכנות Lua משובצת ב-SciTE, ומאפשרת למשתמש התאמה אישית נוספת. אפשר לכתוב סקריפטים של Lua שיש להם גישה לתוכן המאגר ו- API של Scintilla. ניתן להפעיל את הסקריפטים באמצעות מקש קיצור דרך, או כתגובה לאירוע, המספק אפשרות ליישום השלמה אוטומטית או "hook" אחר.

כבר בשנת 2003 היו 21 לוקליזציות של טקסטים בתפריט ותמיכה של 36 שפות תכנות שונות ופורמטי קוד אחרים, והעורך היה מסוגל להמיר אוטומטית בין סגנונות מפרידי שורות בפלטפורמות שונות ולזהות קובצי Unicode. ל-SciTE יכולת גם לייצא קובצי טקסט רגיל בפורמט PDF.<ref name="ct2005"></ref>

== תכונות ==
התכונות כוללות החלפה בבחירה, ביטוי רגולרי מוחלף בקבוצות משנה, חיפוש בקבצים, קיפול קוד, קובצי API, עותק מעוצב, קיצורים, בחירה מרובה ותמיכה בגופנים ברוחב משתנה. פריסת העריכה מורכבת ממספר כרטיסיות המכילות מקור, ובנוסף מחלונית פלט המציגה פלט מתסריטים שהופעלו.

SciTE תומך בהדגשת תחביר של שפות רבות. את הרשימה המלאה של השפות המוכרות ניתן למצוא בתיעוד הרשמי.

עם גרסה 4.0.5, תמיכה בקבצים גדולים אפשרית.

עם גרסה 4.1.0, יש לו תמיכה ניסיונית בשפות מימין לשמאל, כמו ערבית.<ref></ref>

== קישורים חיצוניים ==

* 

== הערות שוליים ==

קטגוריה:תוכנה חופשית
קטגוריה:סביבות פיתוח משולבות
קטגוריה:עורכי טקסט
קטגוריה:תוכנה חוצת פלטפורמות
גונסקירכן

גונסקירכן (בגרמנית: Gunskirchen) היא עיירה אוסטרית במדינת אוסטריה עילית.

== גאוגרפיה ==
גונסקירכן שוכנת במחוז ולס. כ-11 אחוז משטחה של הרשות המקומית הם יערות, ו-78 אחוז הם שטחים חקלאיים. מטה יצרנית מנועי הבעירה הפנימית רוטקס יושב מאז שנת 1947 בגונסקירכן.

== היסטוריה ==
=== מלחמת העולם השנייה ===
במהלך מלחמת העולם השנייה נמצא בכפר אחד ממחנות המשנה של מחנה הריכוז מאוטהאוזן-גוזן. המחנה התקיים זמן קצר. בדצמבר 1944 החלה הבנייה של מחנה גונסקירכן. המחנה תוכנן לשכן כמה מאות עובדי כפייה. עם פתיחת המחנה באפריל 1945, אלפי אסירים שפונו בצעדות מוות ממאוטהאוזן החלו להציף את גונסקירכן. בתנאים צפופים אלה, מחלות כמו טיפוס ודיזנטריה התפשטו במהירות באוכלוסיית המחנות הרעבה והחלשה. 400 אסירים היו אסירים פוליטיים. היתר היו יהודים מהונגריה שהגרמנים אילצו לצעוד ברגל מהונגריה לאוסטריה, שם היו אמורים לעבוד עבודות כפייה. כ-17,000 יהודים הונגרים עברו במחנה גונסקירכן.

ב-4 במאי 1945 שחררו את גונסקירכן כוחות דיוויזיית חי"ר 71 וגדוד טנקים 761 (גדוד בהפרדה גזעית - גדוד של חיילים אפרו-אמריקאים). כשנכנסו כוחות למחנה הם שמעו ששומרי האס אס נמלטו מהמחנה זרוע הגופות ימים לפני כן. במחנה היו עדיין כ-15,000 אסירים. בחודשים שלאחר השחרור מתו כ-1,500 אסירים לשעבר כתוצאה מיחס הנאצים. אחד מחיילי דיוויזיית החי"ר ה-71 סיפר על רשמיו הראשונים מגונסקירכן: <blockquote>כשנכנסנו למחנה, השלדים החיים עדיין הצליחו להסתובב סביבנו ואף על פי שרצינו לנסוע רחוק יותר למקום, הקהל הלוחץ לא נתן לנו. אין זה מוגזם לומר שכמעט כל אסיר היה מטורף מרעב. המראה של אמריקאי הביא אותם לצהלות, גניחות וצרחות. אנשים הצטופפו לגעת באמריקאי, לגעת בג'יפ, לנשק את זרועותינו - אולי רק כדי לוודא שזה נכון. האנשים שלא יכלו ללכת זחלו לעבר הג'יפ שלנו. אלו שלא הצליחו אפילו לזחול נשענו על מרפק, ואיכשהו, דרך כל הכאב והסבל שלהם, גילו דרך עיניהם את הכרת התודה, את השמחה שחשו עם בוא האמריקנים. - קפטן ג'יי די פלטצ'ר.
</blockquote>

החיילים האמריקאים דרשו מיד אספקה והובלה של מזון ומים לאסירים מהעיר המקומית.

דיוויזיית הרגלים ה-71 הוכרה כיחידה משחררת על ידי המרכז להיסטוריה צבאית של צבא ארצות הברית ומוזיאון ארצות הברית לזכר השואה בשנת 1988.

== ראו גם ==
* השואה
* ג'רג' באלינט (1919-2020), ניצול המחנה, הורטיקולטוריסט הונגרי, ד"ר למדעי החקלאות, עיתונאי, סופר ופוליטיקאי, חבר הפרלמנט ההונגרי.

== קישורים חיצוניים ==

* 
* [http://ai.eecs.umich.edu/people/dreeves/alr.pdf אוטוביוגרפיה של אנדרו ל' ריבס] (שוחרר מגונסקירכן על ידי הדיוויזיה ה-71)
* [http://www.yadvashem.org/odot_pdf/Microsoft%20Word%20-%20998.pdf על גונסקירכן] באתר יד ושם

קטגוריה:אוסטריה: ערים
קטגוריה:מחנות ריכוז באוסטריה
קטגוריה:אוסטריה עילית: יישובים
פול קורנויר

פול קורנויר (באנגלית: Paul Cornoyer; 1864 – 1923) היה צייר אמריקאי, הידוע בזכות ציוריו הפופולריים בסגנון אימפרסיוניסטי וטונליסטי.

== ביוגרפיה ==
קורנויר נולד בסנט לואיס, מיזורי, והחל לצייר בסגנון ברביזון, הוכשר בבית הספר לאמנויות יפות בסנט לואיס, והציג לראשונה בשנת 1887. בשנת 1889 המשיך את לימודיו בפריז באקדמיה ז'וליאן אצל ז'ול לפבר, לואי בלאן ובנג'מין קונסטנט. בזמן שקורנויר היה בפריז, הוא נסע גם ללונדון ולוונציה. תקופה זו חשפה אותו לאימפרסיוניזם הצרפתי, שבא לידי ביטוי בסגנון קולח, טונאלי ולירי יותר בנופיו ובנופי העיר שלו. הפרשנות של קורנויר לאימפרסיוניזם הייתה שמרנית יותר מעמיתיו הצרפתים, והותירה את עבודתו ברגישות אמריקאית מובהקת.

הוא חזר לביתו בסנט לואיס בשנת 1894 ובאותה שנה צייר ציור קיר במלון פלאנטרס, המתאר את לידתו של סנט לואיס. קורנויר הושפע מאוד מהטונליסטים האמריקאים.

ויליאם מריט צ'ייס ראה דוגמאות ליצירתו של פול קורנייר בפריז בתקופתם שם בשנת 1889. מאוחר יותר עודד צ'ייס את קורנויר לעזוב את סנט לואיס ולנסוע לעיר ניו יורק.

העיר ניו יורק הייתה מקום אידיאלי עבור קורנויר לפתח את האסתטיקה שלו. שם צייר את נופי הערים שאותם הוא הכיר היטב. ציוריו היו תיאורים מגוונים של סצינות רחוב, במיוחד לאחר גשמים. בהסתמך על הכשרתו ברחובות פריז, הוא הצליח לתפוס את מהות חיי העיר על מדרכותיהם הבולטות, כרכרות רתומות לסוסים עם נהגים ונוסעים, כמו גם רחובות מעוטרים בעצים ובניינים גבוהים. דוגמאות לסצינות הרחוב של כוללות את הציורים: הפלאזה אחרי הגשם ויום גשום בעיר.

בשנת 1908 התארח בגלריה לאמנות אולברייט - נוקס. בשנת 1909 הוא נבחר לאקדמיה הלאומית לעיצוב כאקדמאי עמית. הוא לימד במכון הטכני בניו יורק ובשנת 1917 עבר למסצ'וסטס, שם המשיך ללמד ולצייר.

קורנויר קיבל תערוכה רטרוספקטיבית שכותרתה "פול קורנויר: האימפרסיוניסט האמריקאי" במרכז לאמנויות ומדעים בפאוריה, אילינוי בשנת 1973.

התערוכה התבססה במידה רבה על אוסף של משפחת לורנס אשבי, אשר השאילה מספר ציורים.

== גלריה ==
<gallery mode="packed" heights="180">
File:Bryant Park Cornoyer.jpg

File:CornoyerRainy Day.jpg

File:Madison-Square-in-the-Afternoon-by-Paul-Cornoyer-1910.jpg

File:Cornoyer Winter twilight along Central Park.jpg

File:Flat Iron Building Cornoyer.jpg

File:Summer Garden, Gloucester, Cornoyer.jpg

File:Cornoyer AppleBlossomsinNormandy-1891jpg.jpg

File:1900 Dewey's Arch Cornoyer.jpg
</gallery>
== קישורים חיצוניים ==

== הערות שוליים ==

קטגוריה:ציירים אימפרסיוניסטים אמריקאים
קטגוריה:אימפרסיוניזם
קטגוריה:אמריקאים שנולדו ב-1864
קטגוריה:אמריקאים שנפטרו ב-1923
ג'ינשי

תצלום לוויין של ג'ינשי
ג'ינשי (בסינית: 津市; בפין-יין: Jīnshì) היא נפה עירונית השייכת לנציבות העירונית צ'אנגדה בצפון מחוז חונאן שבדרום הרפובליקה העממית של סין. ע"פ מפקד האוכלוסין משנת 2020 אוכלוסיית הנפה העירונית מנתה 212,739 תושבים. הנפה העירונית משתרעת על פני 556.9 קמ"ר בצפון-מזרח הנציבות העירונית צ'אנגדה וגובלת ברובע דינגצ'נג מדרום ובנפות אנשיאנג, לי ולינלי ממזרח, מצפון וממערב בהתאמה. המרכז האדמיניסטרטיבי של הנפה שוכן בתת-הרובע שיאנגיאנגג'יה. ג'ינשי זכתה בתואר "עיר התברואה הלאומית" של סין.

== חלוקה מנהלית ==
על פי התוצאה על התאמת האגפים המינהליים ברמת העיירה של ג'ינשי ב-23 בנובמבר 2015 בג'ינשי יש ארבע עיירות וחמש מחוזות משנה בסמכותה. הם:

; 4 עיירות
* שינג'ואו ג'ינשי ()
* מאוליהו ()
* יאושן ג'ינשי ()
* בַּאי-יִי ()

; 5 תת-רבעים
* סאנג'ואו-יי ()
* ואנג'יאצ'יאו ()
* שיאנגיאנגג'יה ()
* ג'יניולינג ()
* ג'יאשאן ()

== קישורים חיצוניים ==
* 

* 

== הערות שוליים ==

קטגוריה:הרפובליקה העממית של סין: ערים
קטגוריה:חונאן: ערים